**ZÁPIS č. 9**

**Z RIADNEHO ZASADNUTIA SPRÁVNEJ RADY TASR**

**19.septembra 2012 so začiatkom o 15.00 h.**

**Prítomní členovia správnej rady:** Vladimír Masár, Boris Chovanec, Ján Sand , Eliška Holásková, Peter Alakša

**Ospravedlnený** :

**Hostia:** PhDr. Jaroslav Rezník, generálny riaditeľ TASR

**Miesto konania:** Bratislava, Lamačská cesta 3, TASR

Rokovanie v zmysle čl. 3, 5 ods. 1 a čl. 6 Rokovacieho poriadku Správnej rady zvolal a viedol predseda SR TASR Vladimír Masár. Konštatoval, že rada je uznášania schopná v plnom počte a navrhol program zasadnutia:

**Program:**

 **1/ Voľba podpredsedu Správnej rady TASR**

 **2/ Prerokovanie návrhu na podnikateľský zámer TASR**

 **3/ Návrh úpravy rozpočtu TASR po uplynutí dvoch**

 **tretín rozpočtového obdobia**

 **4/ Informácie o upgrade vlastného portálu TASR a spustení**

 **nového portálu webmagazín.sk**

 **5/ Rôzne**

**UZNESENIE č.33/2012:**

Členovia rady schválili program zasadnutia:

Za:5 Proti: 0 Zdržal sa: 0

**Uznesenie bolo prijaté**

 **1/ Voľba podpredsedu Správnej rady TASR**

 Predseda rady Vladimír Masár sa poďakoval doterajšiemu podpredsedovi Správnej rady TASR Borisovi Chovancovi za profesionálne plnenie úloh.

Rada pristúpila k voľbe podpredsedu. Do ďalšieho funkčného obdobia od 19.9. 2012 do 18.9. 2013 najviac hlasov získal Peter Alakša. Predseda rady navrhol uznesenie a dal o ňom hlasovať.

**UZNESENIE č.34/2012:**

SR TASR zvolila Petra Alakšu do funkcie podpredsedu počnúc dňom 19.9.2012 na funkčné obdobie 1 rok - do 18. 9 .2013.

Za:5 Proti: 0 Zdržal sa: 0

**Uznesenie bolo prijaté**

 **2 / Prerokovanie návrhu na podnikateľský zámer TASR**

Predseda rady odovzdal slovo generálnemu riaditeľovi TASR, aby odprezentoval návrh na podnikateľský zámer TASR.

Jaroslav Rezník informoval členov rady, že Tlačová agentúra Slovenskej republiky spustila 7. marca 2012 do prevádzky vlastný spravodajský portál teraz.sk . Za prvý polrok existencie tento portál dosiahol nadštandardné výsledky v sledovanosti a v návštevnosti. Za toto obdobie si ho vyhľadalo viac ako 850 000 unikátnych návštevníkov a dosiahol takmer 8 miliónov kliknutí. Tento úspech však nemôže TASR viesť k strate koncentrácie pri snahe dosiahnuť čo najlepšie postavenie na trhu so spravodajskými portálmi a preto je potrebné tento portál naďalej rozvíjať.

 Povedal, že vzhľadom na premeny, ktoré TASR so sebou nesie – predovšetkým za

 krajne nepriaznivý rok 2011 – ako aj vzhľadom na dlhodobý technologický dlh

 z minulosti i mnohé ďalšie objektívne skutočnosti spomaľujúce jej žiadúci rozvoj,

 v súčasnosti TASR nemôže investovať viac zdrojov do rozvoja perspektívnych

 segmentov svojej činnosti napriek tomu, že výnosový potenciál je v strednodobom

 horizonte zrejmý.

 Manažment TASR , preto považuje za produktívne, aby v súlade so zriaďovacím

 zákonom 385/2008 o TASR, konkrétne s § 4 odsek 2 a súčasne v súlade s § 12 ,

 odsek g, mohol realizovať podnikateľský zámer spočívajúci v nájdení seriózneho

 investičného partnera, ktorý by svojim finančným vkladom urýchlil ďalší dynamický

 rozvoj spravodajského portálu teraz.sk v ďalších segmentoch a tak zvýraznil jeho

 postavenie na trhu. TASR by takýmto spôsobom plne kontrolovala zrýchlený vývoj

 portálu a súčasne by časť svojich vnútorných zdrojov presunula na vykrývanie

 a prevádzkovanie iných činností.

 Generálny riaditeľ TASR v  tejto súvislosti požiadal Správnu radu TASR o schválenie

 tohto návrhu na podnikateľský zámer.

 Predseda rady sa poďakoval generálnemu riaditeľovi a otvoril rozpravu.

 V rámci diskusie členovia rady sa vyjadrili k návrhu a očakávajú, že generálny

 riaditeľ predloží podnikateľský zámer.

 Predseda rady navrhol uznesenie.

 **UZNESENIE č.35/2012:**

 SR TASR schválila predložený návrh na podnikateľský zámer TASR.

 Za:5 Proti: 0 Zdržal sa: 0

 **Uznesenie bolo prijaté**

 **3 / Návrh úpravy rozpočtu TASR po uplynutí dvoch tretín rozpočtového**

 **obdobia**

Predseda rady požiadal generálneho riaditeľa TASR, aby odprezentoval

 predložený materiál.

 Generálny riaditeľ na úvod povedal, rozpočet sa vyvíja lepšie ako sa vyvíjal v roku

 2011, avšak nárast obchodu nie je taký ako TASR očakávala. Do platobných sklzov sa dostávajú klienti, ktorí boli doteraz bezproblémoví. Zdôraznil, že TASR musí preto hľadať iné formy zhodnocovania svojich produktov.

 Z predpokladanej bilancie príjmov a výdavkov TASR vyplýva, že prebytok, ktorý agentúra očakáva k 30.9.2012 dosiahne výšku 71 159 Eur. Po vylúčení príjmových finančných operácií by prebytok mal dosiahnuť sumu 20 492 Eur.

Agentúra vstúpila do roku 2012 s výrazne negatívnou finančnou bilanciou spôsobenou krátením príspevku na prevádzku zo štátneho rozpočtu na rok 2011, preto stabilizovanie finančnej situácie bude dlhodobejší proces. Tvrdé úsporné opatrenia umožnili zachovať činnosť agentúry a tiež financovať nové aktivity, ktoré by v ďalšom období mali prispieť k zlepšeniu príjmov TASR.

Výdavky na uvedené aktivity plánuje TASR v celkovej výške 20 000 Eur, z toho 12 500 Eur predstavuje vklad a 7 500 Eur rezerva. V dôsledku krytia uvedenej čiastky TASR navrhuje zmenu rozpočtu v  položkách a podpoložkách rozpočtu predložených v tabuľke.

Súhrnný rozpočet príjmov a výdavkov TASR schválený na riadnom zasadnutí správnej rady TASR dňa 31.5.2012 sa touto úpravou nezmení.Návrh úpravy rozpočtu je spracovaný v súlade so všeobecne záväznými právnymi predpismi pričom vychádza z údajov a informácií známych v období, kedy sa rozpočet zostavoval.

Plánovaná čiastka bude zároveň prevedená na bankový účet TASR.

Predseda rady sa poďakoval generálnemu riaditeľovi a otvoril rozpravu.

**J. Sand** sa zaujímal na počet zamestnancov TASR.

Členovia rady v rámci rozpravy rozoberali ekonomickú víziu TASR

**Jaroslav Rezník** informoval členov rady, že k 31.8.2012 boli zrušené 2 systemizované miesta v Obrazovej a video redakcii  2- ja redaktori skončili v rámci skúšobnej doby.

 Po ukončení rozpravy predniesol predseda Správnej rady TASR návrh na uznesenie a dal o ňom hlasovať.

 **UZNESENIE č.36/2012:**

 SR TASR schválila predložený materiál – Návrh úpravy č.3 rozpočtu Tlačovej

agentúry Slovenskej republiky na rok 2012.

 Za:5 Proti: 0 Zdržal sa: 0

 **Uznesenie bolo prijaté.**

 **4/ Informácie o upgrade vlastného portálu TASR a spustení nového portálu webmagazín.sk**

 Predseda rady odovzdal slovo generálnemu riaditeľovi TASR.

 Generálny riaditeľ informoval členov rady, že  Tlačová agentúra Slovenskej republiky spustila 18.septembra 2012 do prevádzky redizajnovú webovú stránku [www.tasr.sk](http://www.tasr.sk). Nový web slovenskej agentúrnej jednotky je intuitívnejší a myslí na všetky tri skupiny návštevníkov. Klienti, ktorí sa potrebujú dostať do servisov, to urobia na jeden klik. Ľudia, ktorí majú záujem o naše produkty a služby, ich nájdu vo vrchnej časti stránky. Návštevníci, ktorí chcú aktuálne spravodajstvo, ho nájdu v spodnej časti obrazovky a budú presmerovaní na náš spravodajský portál Teraz.sk, povedal generálny riaditeľ J.Rezník.
      Redizajn stránky TASR je jedným z ďalších krokov v modernizácií a budovaní identity verejnoprávnej tlačovej agentúry na internete.

Generálny riaditeľ predstavil aj nový webový magazín o životnom štýle **Webmagazin.sk** , ktorý denne ponúknepäť nových článkov rôznych žánrov v sekciách : móda, zdravie, cestovanie, príroda, technológie, autá, biznis. Ako uviedol GR TASR webmagazín bude využívať bannerové plochy (square, screen, branding sekcie a iné...). Portál poskytne priestor pre publicistické články - reportáže, rozhovory, cestopisy, biznis príbehy a iné na mieru, napísané pútavo tak, aby oslovili tisíce ľudí

Na záver prezentácie generálny riaditeľ uviedol, že webmagazín spustí TASR už o niekoľko dní a pripravuje aj ďalšie projekty.

J. Rezník odprezentoval členom rady upgrade portálu TASR a pracovnú verziu nového portálu webmagazín.sk

Predseda rady sa poďakoval generálnemu riaditeľovi a otvoril rozpravu.

**E.Holásková** sa zaujímala ako často sa budú meniť články na portáli webmagazín.

**Ostatní členovia rady**  ocenili atraktívny redizajn stránky TASR.

**J.Rezník**- povedal, že na víkend bude pripravených 36 článkov, ktoré sa budú meniť raz týždenne. Čo sa týka klientov a návštevníkov stránky tasr – pre nich sú informácie prehľadne zoradené v hornej časti stránky. Návštevníci, ktorí budú chcieť bezplatné správy po kliku na ktorúkoľvek informáciu budú presmerovaní priamo na teraz.sk.

 Po ukončení rozpravy predniesol predseda Správnej rady TASR návrh na uznesenie a dal o ňom hlasovať.

 **UZNESENIE č.37/2012:**

 SR TASR zobrala na vedomie - Informácie o upgrade vlastného portálu TASR a spustení nového portálu webmagazín.sk

 Za:5 Proti: 0 Zdržal sa: 0

 **Uznesenie bolo prijaté.**

 **4.Rôzne**

Členovia správnej rady sa dohodli na termíne ďalšieho zasadnutia 18.10. 2012 (štvrtok) o 15,00 h.

Bratislava 19.9. 2012

Zapísal: V. Masár v. r.

 Predseda správnej rady TASR